**Sovellusprojekti Moveo, 7. palaveri**

Paikka: Agora, kokoushuone C418.1

Aika: Tiistai 16.4.2019 klo 9:20– 10:45

**Läsnä**

Projektiryhmä

Nykänen Visa, puheenjohtaja

Moisio Tuomas

Puumala Petra

Lappalainen Karoliina, sihteeri

Tilaajan edustajat

Heikinaro-Johansson Pilvikki

Lyyra Nelli

Ohjaajat

Saareks Jani

Santanen Jukka-Pekka

**Pöytäkirja**

Laadittu: 17.4.2019

Muokattu: —

**1. Palaverin avaus**

Nykänen esitti itseään palaverin puheenjohtajaksi ja Lappalaista sihteeriksi. Ehdotus hyväksyttiin ja puheenjohtaja Nykänen avasi palaverin.

**2. Laillisuus ja päätösvaltaisuus**

Palaveri todettiin lailliseksi ja päätösvaltaiseksi.

**3. Esityslistan hyväksyminen**

Esityslista hyväksyttiin ilman muutoksia.

**4. Edellisen palaverin pöytäkirjan tarkastus**

Edellisen palaverin pöytäkirjaan merkityt päätökset käytiin läpi. Edellisen pöytäkirjan projektiryhmälle sovittu toimenpide ”Miettii Moveatis-tietojärjestelmän ensimmäisen sivun näkymää ja ulkoasunäkymää (kesken).” puuttui pöytäkirjan kohdasta 10. Kohdan 9 päätös ”Projektiryhmä miettii ajastimen toteutusta palauteanalyysisivulle.” puuttui kohdasta 10.

Nelli Lyyralle sovittujen toimenpiteiden tilat olivat seuraavat:

* Lähettää sovelluksessa käytettävät kuvat projektiryhmälle sähköpostilla (suoritettu).
* Lähettää analyysilomakkeen Lappalaiselle sähköpostilla (suoritettu).
* Selvittää ajankohdan käytettävyystestaukselle ja liikuntatunnin, jossa käytettävyystestaus suoritetaan (kesken).

Projektiryhmälle sovittujen toimenpiteiden tilat olivat seuraavat:

* Lappalainen muokkaa projektisuunnitelman (suoritettu).
* Puumala muokkaa Trelloa (suoritettu).
* Projektiryhmä muokkaa väliesittelyn (suoritettu).
* Projektiryhmä muokkaa palauteanalyysisivun ulkoasun (kesken).
* Projektiryhmä lisää hallintasivulle painikkeen, josta pääsee palauteanalyysisivulle (suoritettu).
* Projektiryhmä miettii hallintasivun muokkausta listoiksi ja alilistoiksi (suoritettu).
* Miettii Moveatis-tietojärjestelmän ensimmäisen sivun näkymää ja ulkoasunäkymää (suoritettu).
* Projektiryhmä miettii ajastimen toteutusta palauteanalyysisivulle (suoritettu).

Jukka-Pekka Santaselle sovittujen toimenpiteiden tilat olivat seuraavat:

* Lähettää projektisuunnitelman korjausehdotukset projektiryhmälle (suoritettu).
* Antaa Puumalalle korjausehdotuksia ja vinkkejä Trellon käyttöön (suoritettu).
* Lähettää Nykäselle palautteen ja korjausehdotukset tietokantataulusta (suoritettu).

**Päätökset:**

* Edellisen palaverin pöytäkirja hyväksyttiin edellä mainituin muutoksin.

**5. Tilakatsaus**

Lappalainen esitteli tilakatsauksessa projektin tilaa, edellisen tilakatsauksen jälkeen tehtyjä toimenpiteitä, tulevia toimenpiteitä ja projektin ajankäytön jakautumista.

Projektiryhmä on kehittänyt sovelluksen taustaohjelmistoa ja tietokantaa, raporttisivua, yhteenvetosivua ja lisännyt palauteanalyysisivulle ajastimen. Projektiryhmä on myös muokannut sovelluksen ulkoasua, asentanut tuotantopalvelinyhteyden ja jatkanut järjestelmätestaussuunnitelman laatimista.

Tulevat toimenpiteet koskevat yllä olevien toimenpiteiden jatkamista. Projektiryhmä aloittaa myös käytettävyystestaussuunnitelman laatimisen.

**6. Projektisuunnitelman hyväksyminen**

Projektisuunnitelma hyväksyttiin vastaavan ohjaajan ja tilaajan edustajien toimesta. Projektisuunnitelma allekirjoitettiin.

**Päätökset:**

* Projektisuunnitelma hyväksyttiin ja allekirjoitettiin.

**7. Näkymien demoaminen**

Puumala esitteli käyttöliittymänäkymiä etusivusta, kategorian määrittelysivusta, palauteanalyysisivusta, raporttisivusta ja yhteenvetosivusta.

Lyyra ja Heikinaro-Johansson miettivät etusivun, analysointityypin valintasivun ja infosivun tekstit. Lyyra selvittää, mihin etusivun ja analysointityypin valintasivun kuvien tekijänoikeusmerkinnät lisätään. Lyyra ehdotti myös, että sovelluksen taustan raidoitus voidaan poistaa ja tilalle voidaan laittaa yksivärinen tausta. Projektiryhmä muokkaa sovelluksen asetus-ikonin kuvaavammaksi ratas-ikoniksi.

Projektiryhmä muokkaa palauteanalyysisivun palautteen kirjaamisen tekstikenttään kuvaavamman aloitustekstin. Palauteanalyysisivulta pitää päästä etenemään raporttisivulle, vaikka palauteanalyysisivulla ei valittaisi yhtään kategoriaa. Raporttisivulle pitää kuitenkin tulla varoitus puuttuvista tiedosta. Projektiryhmä muokkaa raporttisivulle puuttuvan tiedon tilalle viivan, sekä lisää kategoriaryhmän ja kategorioiden muokkaamiseen muokkaa-painikkeen. Muokkaa-painikkeesta pääsee takaisin kategoriaryhmän palauteanalyysisivulle. Raporttisivulle muokataan poista-ominaisuus yhteneväksi Moveatis-tietojärjestelmän kanssa, eli poista-ominaisuus muokataan roskakoriksi. Raporttisivun taulukko tulee myös muokata niin, että sanalliselle palautteelle jää enemmän tilaa ja sanallinen palaute esitetään ennen kategorioiden esittämistä. Raporttisivulle tulee lisätä tallenna-ominaisuus, josta voidaan tallentaa raporttisivun tiedot CSV-tiedostona tai PNG-kuvana.

Projektiryhmä muokkaa yhteenvetosivua niin, että pylväsdiagrammit voidaan tallentaa yhtenä kuvana ja piirakkadiagrammit voidaan tallentaa yksittäisinä kuvina. Yhteenvetosivun taulukkoon tulee lisätä prosenttiosuudet kappalemäärien perään.

**8. Muut esille tulevat asiat**

Puumala esitteli Trellon vaatimuslistan. Santanen ehdotti, että Puumala lähettää Trellon linkin vielä uudestaan koko projektiorganisaatiolle.

Lyyra lupasi selvittää käytettävyystestaukseen osallistuvia henkilöitä ja testauksen ajankohtaa Lappalaisen ilmoittamien päivien pohjalta. Lappalainen lähettää viikolla 17 Lyyralle projektiryhmälle sopivat päivät käytettävyystestauksen suorittamiseen.

Santanen ehdotti, että järjestelmätestauksessa suoritetaan myös observoinnin testaus. Projektiryhmä jäi miettimään, suoritetaanko testaus Moveatis-tietojärjestelmän järjestelmätestauksen avulla.

Projektiorganisaatio mietti, kuinka projektin loppuessa Moveatis-tietojärjestelmään lisätään Moveo-projektin kehittämä lisäosa. Projektiryhmä päätti, että Moveo-projektin kehittämä sovellus voi korvata Moveatis-tietojärjestelmän, mutta kaikki Moveatis-tietojärjestelmän vanha tieto pyritään pitämään tallessa.

**Päätökset:**

* Valmis Moveo-projektin sovellus korvaa Moveatis-tietojärjestelmän.

**9. Läsnäolijoille sovitut toimenpiteet**

Nelli Lyyralle ja Pilvikki Heikinaho-Johanssonille sovittiin seuraavat toimenpiteet:

* Miettivät tekstit etusivulle, analysointityypin valintasivulle ja infosivulle.

Nelli Lyyralle sovittiin seuraavat toimenpiteet:

* Selvittää kuinka kuvien tekijänoikeustiedot merkitään.
* Selvittää ajankohdan käytettävyystestaukselle ja liikuntatunnin, jossa käytettävyystestaus suoritetaan.

Projektiryhmälle sovittiin seuraavat toimenpiteet:

* Lappalainen käy järjestelmätestaussuunnitelman läpi Santasen kanssa.
* Lappalainen lähettää viikolla 17 Lyyralle projektiryhmälle sopivat päivät käytettävyystestauksen suorittamiseen.
* Puuma lähettää linkin Trellon vaatimuslistaan koko projektiorganisaatiolle.
* Projektiryhmä muokkaa palauteanalyysisivun ulkoasun.
* Projektiryhmä muokkaa palauteanalyysisivun palautteen kirjaamisen tekstikenttään kuvaavamman aloitustekstin.
* Projektiryhmä muokkaa raporttisivun ulkoasun.
* Projektiryhmä lisää raporttisivulle varoituksen puuttuvista tiedosta ja lisää puuttuvan tiedon tilalle viivan.
* Projektiryhmä lisää raporttisivulle tallenna-painikkeen CSV-tiedoston ja PNG-kuvan tallennukseen.
* Projektiryhmä lisää raporttisivulle muokkaa-painikkeen, josta pääsee takaisin kategoriaryhmän palauteanalyysisivulle.
* Projektiryhmä muokkaa raporttisivun poisto-ominaisuuden yhteneväksi Moveatis-tietojärjestelmän kanssa.
* Projektiryhmä muokkaa yhteenvetosivun ulkoasun.
* Projektiryhmä lisää yhteenvetosivulle kuvien tallennusominaisuuden.
* Projektiryhmä muokkaa sovelluksen taustavärin yksiväriseksi ja muuttaa asetukset-ikonin kuvaavammaksi.
* Projektiryhmä miettii, kuinka järjestelmätestaus suoritetaan observoinnin puolelle.

**10. Seuraavan palaverin aika ja paikka**

Seuraava palaveri sovittiin perjantaille 26.4.2019 klo 13:00. Lappalainen varaa palaveria varten Agoralta kokoushuoneen Ag C418.1.

**11. Kokouksen päättäminen**

Puheenjohtaja päätti palaverin.

**Käsitellyt ja jaetut materiaalit**

* Lappalaisen laatima tilakatsaus käytiin läpi valkokankaalta.
* Käyttöliittymänäkymät käytiin läpi valkokankaalta.
* Vaatimuslista Trellossa käytiin läpi valkokankaalta.